title: Viesols
text: Viesols (kėtė pavadėnėmā: tuornads, truombs, smierčios) īr magītings viejė sokūrīs. Tonkiausē nusėlaid ėš oudruos debesū ale kāp katrie viesolā būn ė tīkiu uoru. Būn nu keliū metru lėgė keliū šimtū metru platoma, sokas 50-100 m/s greitiu. Sokūrė vėdorie sliegims būn nuognē žems, tudie viesols trauk vėsuokius dāktus savėn. Magītings viesols gal griautė bodīnikus, pakeltė mašėnas, rautė medius, štolpus.